Luka Kirby

Luka Kirby (Uingereza Kaskazini, 1549 hivi; Tyburn, London, 30 Mei 1582) alikuwa Mkristo msomi wa Kanisa la Anglikana kabla hajajiunga na Kanisa Katoliki huko Leuven, Ubelgiji na seminari ya Douai, Ufaransa mwaka 1576.

Alipewa daraja ya upadri huko Cambrai (1577) akaondoka kurudi Uingereza tarehe 3 Mei 1578, lakini mwaka huohuo alikwenda Roma, Italia, alipohudumia Waingereza wenzake wenye shidaChalloner, Richard. Memoirs of Missionary Priests, Thomas Richardson & son, 1843, p. 110.

Alirudi kwao lakini alipofika tu pwani alikamatwa mnano Juni 1580 kwa uhaini dhidi ya malkia Elizabeti I kwa sababu ya Ukatoliki wakeCamm O.S.B., Dom Bede, Lives of the English Martyrs, Vol. II, pp. 500-522, Longmans, green and Co., London, 1914. Aliteswa kikatili na tarehe 17 Novemba 1581 alipewa adhabu ya kifoStanton, Richard, A Menology of England and Wales, p.243, Burns & Oates, Ltd., London, 1892Wainewright, John. "Filby Family." The Catholic Encyclopedia. Vol. 15. New York: Robert Appleton Company, 1912. 24 Feb. 2013https://www.santiebeati.it/dettaglio/93303. 

Aliuawa pamoja na mapadri Williamu Filby na Laurenti Richardson. Wote watatu walitangazwa wenye heri na Papa Leo XIII mwaka 1885. Pamoja nao aliuawa Mjesuiti Thomas Cottam.

Papa Paulo VI tarehe 25 Oktoba 1970 alimtangaza kuwa mtakatifu mfiadini pamoja na wenzake 39http://www.vatican.va/roman_curia/pontifical_academies/cult-martyrum/martiri/009.html.

Sikukuu yake ni tarehe ya kifodini chakeMartyrologium Romanum.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Bishop Challoner, Memoirs of Missionary Priests and other Catholics of both sexes that have suffered death in England on religious accounts from the year 1577 to 1684 (Manchester 1803)

Jamii:Waliozaliwa 1549
Jamii:Waliofariki 1582
Jamii:Mapadri
Jamii:Wafiadini Wakatoliki
Jamii:Watakatifu wa Uingereza